ХIинцалерчу талламхоша оьрсашна кIезиг евзаш а, царалахь лелаш йоцуш а йолу Овлур цIе шератептарчас, керстанийн цIарна гергаялош, Лазор-Лавр аьлла, хийцина хилар тардолуьйту. «Дешан» авторо, и цIе яккхаран башхаллаш шена хезна хиларе терра, хIетахьлерчу оьрсийн йозанан таронашка хьаьжжина, мелла а нийса йоккху иза. Оцу дерригено тоьшалла до «Дешан» автор ша цу леламехь дакъалаьцна а, хьаллий, турпалхой дика бевзина а хиларна.